চাঁপাইনবাবগঞ্জে শ্বশুরকে হত্যার দায়ে পুত্রবধুকে যাবজ্জীবন কারাদণ্ড দিয়েছে আদালত। দন্ডাদেশে ৫ হাজার টাকা জরিমানা অনাদায়ে আরো দুই মাসের কারাদণ্ড প্রদান করা হয়। মঙ্গলবার দুপুরে অতিরিক্ত জেলা ও দায়রা জজ মোস্তাক আহম্মেদ সাহ্দানী এ রায় প্রদান করেন। দণ্ডপ্রাপ্ত আসামীর নাম রুবিনা বেগম (৪০)। রায় ঘোষনার সময় সে আদালতে উপস্থিত ছিলো।    মামলার সংক্ষিপ্ত বিবরনে জানা যায়, চাঁপাইনবাবগঞ্জ সদর উপজেলার সর্জন গ্রামে শ্বাশুড়ীর সাথে ঝগড়ার জের ধরে ২০০৪ সালের ২৭ আগষ্ট গভীর রাতে পুত্রবধু রুবিনা বেগম ঘরের বারান্দায় ঘুমিয়ে থাকা শ্বশুর বেলাল উদ্দীনকে কুপিয়ে হত্যা করে। এই ঘটনায় সদর থানায় মামলা দায়ের হয়। আদালতে দীর্ঘ শুনানী শেষে মঙ্গলবার এই দণ্ডাদেশ প্রদান করা হয়।   ২ হেরোইন বিক্রেতাকে কারাদণ্ড  এদিকে মঙ্গলবার হেরোইন ব্যাবসার দায়ে দুই জনকে ২ বছর করে সশ্রম কারাদন্ড দিয়েছে  ভ্রাম্যমান আদালত। আদালতের বিচারক নির্বাহী ম্যাজিস্ট্রেট ও সদর উপজেলা সহকারী কমিশনার (ভূমি) সুব্রত পাল এ দন্ড প্রদান করেন। দন্ডপ্রাপ্তরা হল, চাঁপাইনবাবগঞ্জ পৌর এলাকার বালুগান গ্রামের আওলাদ (৩২) ও রেলবাগান এলাকার তসলিম উদ্দিন (৫৪)।  ভ্রাম্যমান আদালত সুত্র জানায়, শহরের বিভিন্ন এলাকায় মাদক বিরোধী অভিযান পরিচালনার সময় ৫ পুরিয়া হেরোইনসহ আওলাদকে এবং ৪ পুরিয়া হেরোইনসহ তসলিমকে আটক করা হয়। পরে তাদের হেরোইন বিক্রির অভিযোগে ভ্রাম্যমান আদালতে সোপর্দ করা হলে এই কারাদন্ড প্রদান হয়।  পোষ্ট/ নাহিদ/ চাঁপাই